PATVIRTINTA

Panevėžio lopšelis-darželis ,,Riešutėlis“

direktoriaus 2020-05-18 įsakymas Nr.V- 40

PANEVĖŽIO LOPŠELIO-DARŽELIO „ RIEŠUTĖLIS“ KARANTINO METU IKIMOKYKLINIO IR PRIEŠMOKYKLINIO UGDYMO PROCESO ATNAUJINIMO IR DARBO NUO 2020-05-18 ORGANIZAVIMO TVARKA

**I SKYRIUS**

**BENDROSIOS NUOSTATOS**

1. Lopšelio-darželio ,,Riešutėlis“ ( toliau –Mokykla) ugdymo proceso atnaujinimo ir darbo organizavimo nuo 2020-05-18 tvarkos aprašas (toliau – Tvarka) yra skirta ikimokyklinio ir priešmokyklinio ugdymo mokytojams, tėvams (globėjams) pasirengti vaikų priėmimui ir ugdymo proceso organizavimo atnaujinimui nuo 2020-05-18.

**II SKYRIUS**

 **UGDYMO PROCESO ATNAUJINIMO NUO 2020-05-18 IR DARBO ORGANIZAVIMAS**

2.Ugdymo paslaugos organizuojamos maksimaliai laikantis grupių izoliacijos principo:

2.1. vaikai, nuolatos lankys tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto patalpose, kuriose teikiamos ugdymo paslaugos.

2.2. ikimokyklinio ugdymo mokytojai, priešmokyklinio ugdymo pedagogai ir auklėtojų padėjėjai tą pačią dieną dirba tik vienoje grupėje;

2.3. su vaikais neturi kontakto darbuotojai, į kurių pareigas neįeina tiesioginis darbas su vaikais (pvz., sargas, elektrikas, santechnikas ir pan.);

2.4 vaikai maitinami grupės patalpose.

2.5. Nebus organizuojamos bendros veiklos kelioms vaikų grupėms. Atskirų grupių mankšos ir kūno kultūros užsiėmimai organizuojami grupėse arba lauke. Po kiekvienos grupės muzikinio užsiėmimo salėje, patalpa išvėdinama ir išvaloma.

3. Rekomenduojama švietimo pagalbos specialistams dirbti su vaikais nuotoliniu būdu. Kontaktinės švietimo pagalbos specialistų konsultacijos teikiamos individualiai ar vienu metu dirbama tik su tos pačios grupės vaikais. Konsultacijų metu vengiama fizinio kontakto. Po kiekvienos konsultacijos patalpos išvėdinamos ir nuvalomi dažnai liečiami paviršiai.

4 Prie įėjimo į patalpas, kuriose vykdomas ikimokyklinis ir (ar) priešmokyklinis ugdymas, pateikta informaciją vaikų tėvams ( globėjams):

4.1. kad tėvai ( globėjai), atlydintys vaikus, privalo dėvėti nosį ir burną dengiančias priemones (veido kaukes, respiratorius ar kitas priemones);

4.2. tik įėjus pro duris būtina rankų dezinfekcija ( pakabintos rankų dezinfekcijai skirtos priemonės)

4.3. tėvai ( globėjai), kiekvieną rytą prieš atvesdami vaiką į įstaigą pamatuoja vaikui temperatūrą namuose ir grupėje užrašo vaiko sveikatos būklės žurnale. Į įstaigą priimami tik sveiki vaikai.

5. Šalia įėjimų į patalpas, kuriose vykdomas ikimokyklinis ir (ar) priešmokyklinis ugdymas, gerai matomoje, bet vaikams nepasiekiamoje vietoje pakabintos rankų dezinfekcijai skirtos priemonės.

6. Vertinama visų priimamų į įstaigą vaikų sveikatos būklė. Vaikai, kuriems pasireiškia karščiavimas (37,3 °C ir daugiau), kurie turi ūmių viršutinių kvėpavimo takų infekcijų požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 80 punkte, dalyvauti ugdymo veikloje nepriimami.

6.1.Dvejose grupėse skirti nuotolinius temperatūros matavimo termometrus, likusiose grupėse – temperatūros matavimo termometrus.

6.2.Tėvai (globėjai) kiekvieną rytą prieš atvesdami vaikus į ugdymo įstaigą namuose pamatuoja vaiko temperatūrą ir atvykę į ugdymo įstaigą grupėje pasirašo vaiko sveikatos būklės žurnale.Už atvesto vaiko sveikatos būklę atsako vaiko tėvai (globėjai). Į įstaigą priimami tik sveiki vaikai.

6.3.Dienos metu kilus įtarimui dėl vaiko savijautos matuojama temperatūra ir vertinama vaiko sveikatos būklė. Padidėjus kūno temperatūrai ( nuo 37,3 ir daugiau) vaikas nušalinamas nuo ugdomojo proceso ir iškviečiami tėvai ( globėjai).

7. Darbuotojai vykdantys vaikų priėmimą į įstaigą dėvi nosį ir burną dengiančias apsaugos priemones.

8. Vaikų priėmimas ir išleidimas į namus vykdomas lauke.

8.1. Esant nepalankioms oro sąlygoms, kai vaikų priėmimas ar išleidimas vykdomas grupėje, rūbinėlėje vienu metu gali būti tik vienos šeimos nariai. Atvykus daugiau nei vienai šeimai, kiti laukia laiptinėje saugiu, ne mažesniu nei 1 metro atstumu.

 9. Įstaigoje dirba darbuotojai, neturintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.). Darbuotojų sveikata nuolat stebima:

9.1. informuoti darbuotojus, kad turint ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.), į darbą nevyktų;

9.2. matuoti darbuotojų kūno temperatūrą tik atvykus į darbą. Darbuotojus, kuriems pasireiškia karščiavimas (37,3 °C ir daugiau), nedelsiant nušalinti nuo darbo.

9.3. darbuotojus, kuriems pasireiškia ūmių viršutinių kvėpavimo takų ligų ir kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), nedelsiant nušalinti nuo darbo, jiems rekomenduoti konsultuoti Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;

9.4. jeigu darbuotojo administracija iš paties darbuotojo gavo informaciją apie jam nustatytą COVID-19 ligą (koronoviruso infekciją), apie tai informuoti Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją;

9.5. drausti dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu;

9.6.ugdymo paslaugų teikimo vietoje pagal asmeninį prašymą-sutikimą tiesiogiai su vaikais gali dirbti darbuotojai darbuotojai, priklausantys rizikos grupei

10. Mokykloje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo).

11. Kriauklės ir kiti sanitariniai mazgai, kuriais naudojasi kelios vaikų grupės, dezinfekuojami kiekvieną kartą jais pasinaudojus vienam vaikui.

12.Mokyklos patalpos išvėdinamos prieš atvykstant vaikams ir ne rečiau kaip 2 kartus per dieną, o aplinkos valymas ugdymo paslaugų teikimo vietoje atliekamas atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu (https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf).

**III SKYRIUS**

**BAIGIAMOSIOS NUOSTATOS**

13. Lopšelio-darželio „ Riešutėlis“ ikimokyklinio ir priešmokyklinio ugdymo proceso atnaujinimo ir darbo organizavimo tvarkos aprašas įsigalioja nuo 2020-05-18.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_